User:Randomdude701/sandbox

大澤鄉起義[編輯]

本條目需要精通或熟悉本主題的編者參與及協助編輯. （2015年2月7日） 請邀請適合的人士改善这篇条目. 更多的細節與詳情請參见條目討論頁. 您可以关注您所擅长领域的专家关注分类. 大澤鄉起義，簡稱大澤起義，又稱陳勝吳廣起義、陳勝吳廣起事或陈胜吴广之乱，是前209年陳勝與吳廣發動的反秦起事，亦是秦末民变的一部分. 起义沉重打擊了秦朝政權，揭开了秦末农民起义的序幕，也是中國歷史上第一次大規模的平民起義.

目錄[隱藏] 1經過 2漢代司馬遷著史籍“史記”記載原文 3成語：揭竿而起 4參看 經過[編輯] 秦二世元年（公元前209年）秋，秦朝廷征发闾左贫民屯戍渔阳（今北京密云西南），陈胜、吴广等900余名戍卒被征发前往渔阳戍边，途中在蕲县（蕲，音「旗」）大泽乡（今安徽宿州东南刘村集）为大雨所阻，不能如期到达目的地.

根据秦公家法律，軍人召集，遲者斩首，情急之下，陈胜與吴广打算暴動，避免被殺. 所以陈胜與吴广串通，讓吳廣以苦肉計遭到軍官責辱，反過來杀死押解戍卒的軍官，发动兵变，口号是“大楚兴，陈胜王”.

起义军推举陈胜为将军，吴广为都尉，還假託秦朝公子扶蘇與楚國名將項燕名號，勸募士卒，连克大泽乡和蕲县，并在陈县（今河南淮阳）建立张楚政权，各地纷纷响应.

大澤鄉起義因為陳勝得勢後驕傲，加上秦將章邯率秦軍鎮壓而失利.

漢代司馬遷著史籍“史記”記載原文[編輯] 陈胜者，阳城人也，字涉. 吴广者，阳夏人也，字叔. 陈涉少时，尝与人佣耕，辍耕之垄上，怅恨久之，曰：“苟富贵，无相忘. ”庸者笑而应曰：“若为庸耕，何富贵也？”陈涉太息曰：“嗟乎，燕雀安知鸿鹄之志哉！”

二世元年七月，发闾左适戍渔阳，九百人屯大泽乡. 陈胜、吴广皆次当行，为屯长. 会天大雨，道不通，度已失期. 失期，法皆斩. 陈胜、吴广乃谋曰：“今亡亦死，举大计亦死，等死，死国可乎？”陈胜曰：“天下苦秦久矣. 吾闻二世少子也，不当立，当立者乃公子扶苏. 扶苏以数谏故，将兵. 今或闻无罪，二世杀之. 百姓多闻其贤，未知其死也. 项燕为楚将，数有功，爱士卒，楚人怜之. 或以为死，或以为亡. 今诚以吾众诈自称公子扶苏、项燕，为天下唱，宜多应者. ”吴广以为然. 乃行卜. 卜者知其指意，曰：“足下事皆成，有功. 然足下卜之鬼乎！”陈胜、吴广喜，念鬼，曰：“此教我先威众耳. ”乃丹书帛曰“陈胜王”，置人所罾鱼腹中. 卒买鱼烹食，得鱼腹中书，固以怪之矣. 又强令吴广之次所旁丛祠中，夜篝火，狐鸣呼曰“大楚兴，陈胜王”. 卒皆夜惊恐. 旦日，卒中往往语，皆指目陈胜.

吴广素爱人，士卒多为用者. 将尉醉，广故数言欲亡，忿恚尉，令辱之，以激怒其众. 尉果笞广. 尉剑挺，广起，夺而杀尉. 陈胜佐之，并杀两尉. 召令徒属曰：“公等遇雨，皆已失期，失期当斩. 藉弟令毋斩，而戍死者固十六七. 且壮士不死即已，死即举大名耳，王侯将相宁有种乎！”徒属皆曰：“敬受命. ”乃诈称公子扶苏、项燕，从民欲也. 袒右，称大楚. 为坛而盟，祭以尉首. 陈胜自立为将军，吴广为都尉. 攻大泽乡，收而攻蕲. 蕲下，乃令符离人葛婴将兵徇蕲以东. 攻铚、酂、苦、柘、谯皆下之. 行收兵. 比至陈，车六七百乘，骑千余，卒数万人. 攻陈，陈守令皆不在，独守丞与战谯门中. 弗胜，守丞死，乃入据陈. 数日，号令召三老、豪杰与皆来会计事. 三老、豪杰皆曰：“将军身被坚执锐，伐无道，诛暴秦，复立楚国之社稷，功宜为王. ”陈涉乃立为王，号为张楚. 当此时，诸郡县苦秦吏者，皆刑其长吏，杀之以应陈涉. 乃以吴叔为假王，监诸将以西击荥阳. 令陈人武臣、张耳、陈余徇赵地，令汝阴人邓宗徇九江郡. 当此时，楚兵数千人为聚者，不可胜数.

葛婴至东城，立襄强为楚王. 婴后闻陈王已立，因杀襄强，还报. 至陈，陈王诛杀葛婴. 陈王令魏人周市北徇魏地. 吴广围荥阳. 李由为三川守，守荥阳，吴叔弗能下. 陈王征国之豪杰与计，以上蔡人房君蔡赐为上柱国. 周文，陈之贤人也，尝为项燕军视日，事春申君，自言习兵，陈王与之将军印，西击秦. 行收兵至关，车千乘，卒数十万，至戏，军焉. 秦令少府章邯免郦山徒、人奴产子生，悉发以击楚大军，尽败之. 周文败，走出关，止次曹阳二三月. 章邯追败之，复走次渑池十余日. 章邯击，大破之. 周文自刭，军遂不战.

武臣到邯郸，自立为赵王，陈余为大将军，张耳、召骚为左右丞相. 陈王怒，捕系武臣等家室，欲诛之. 柱国曰：“秦未亡而诛赵王将相家属，此生一秦也. 不如因而立之. ”陈王乃遣使者贺赵，而徙系武臣等家属宫中，而封耳子张敖为成都君，趣赵兵亟入关. 赵王将相相与谋曰：“王王赵，非楚意也. 楚已诛秦，必加兵于赵. 计莫如毋西兵，使使北徇燕地以自广也. 赵南据大河，北有燕、代，楚虽胜秦，不敢制赵. 若楚不胜秦，必重赵. 赵乘秦之獘，可以得志于天下. ”赵王以为然，因不西兵，而遣故上谷卒史韩广将兵北徇燕地. 燕故贵人豪杰谓韩广曰：“楚已立王，赵又已立王. 燕虽小，亦万乘之国也，愿将军立为燕王. ”韩广曰：“广母在赵，不可. ”燕人曰：“赵方西忧秦，南忧楚，其力不能禁我. 且以楚之强，不敢害赵王将相之家，赵独安敢害将军之家！”韩广以为然，乃自立为燕王. 居数月，赵奉燕王母及家属归之燕.

当此之时，诸将之徇地者，不可胜数. 周市北徇地至狄，狄人田儋杀狄令，自立为齐王，以齐反击周市. 市军散，还至魏地，欲立魏后故宁陵君咎为魏王. 时咎在陈王所，不得之魏. 魏地已定，欲相与立周市为魏王，周市不肯. 使者五反，陈王乃立宁陵君咎为魏王，遣之国. 周市卒为相.

将军田臧等相与谋曰：“周章军已破矣，秦兵旦暮至，我围荥阳城弗能下，秦军至，必大败. 不如少遗兵，足以守荧荥阳，悉精兵迎秦军. 今假王骄，不知兵权，不可与计，非诛之，事恐败. ”因相与矫王令以诛吴叔，献其首于陈王. 陈王使使赐田臧楚令尹印，使为上将. 田臧乃使诸将李归等守荥阳城，自以精兵西迎秦军于敖仓. 与战，田臧死，军破. 章邯进兵击李归等荥阳下，破之，李归等死. 阳城人邓说将兵居郯，章邯别将击破之，邓说军散走陈. 铚人伍徐将兵居许，章邯击破之，伍徐军皆散走陈. 陈王诛邓说. 陈王初立时，陵人秦嘉、铚人董缏符离人朱鸡石、取虑人郑布、徐人丁疾等皆特起，将兵围东海守庆于郯. 陈王闻，乃使武平君畔为将军，监郯下军. 秦嘉不受命，嘉自立为大司马，恶属武平君. 告军吏曰：“武平君年少，不知兵事，勿听！”因矫以王命杀武平君畔. 章邯已破伍徐，击陈，柱国房君死. 章邯又进兵击陈西张贺军. 陈王出监战，军破，张贺死.

腊月，陈王之汝阴，还至下城父，其御庄贾杀以降秦. 陈胜葬砀，谥曰隐王. 陈王故涓人将军吕臣为仓头军，起新阳，攻陈下之，杀庄贾，复以陈为楚.

初，陈王至陈，令铚人宋留将兵定南阳，入武关. 留已徇南阳，闻陈王死，南阳复为秦. 宋留不能入武关，乃东至新蔡，遇秦军，宋留以军降秦. 秦传留至咸阳，车裂留以徇. 秦嘉等闻陈王军破出走，乃立景驹为楚王，引兵之方与，欲击秦军定陶下. 使公孙庆使齐王，欲与并力俱进. 齐王曰：“闻陈王战败，不知其死生，楚安得不请而立王！”公孙庆曰：“齐不请楚而立王，楚何故请齐而立王！且楚首事，当令于天下. ”田儋诛杀公孙庆. 秦左右校复攻陈，下之. 吕将军走，收兵复聚. 鄱盗当阳君黥布之兵相收，复击秦左右校，破之青波，复以陈为楚. 会项梁立怀王孙心为楚王.

陈胜王凡六月. 已为王，王陈. 其故人尝与庸耕者闻之，之陈，扣宫门曰：“吾欲见涉. ”宫门令欲缚之. 自辩数，乃置，不肯为通. 陈王出，遮道而呼涉. 陈王闻之，乃召见，载与俱归. 入宫，见殿屋帷帐，客曰：“伙颐！涉之为王沉沉者！”楚人谓多为伙，故天下传之，伙涉为王，由陈涉始. 客出入愈益发舒，言陈王故情. 或说陈王曰：“客愚无知，颛妄言，轻威. ”陈王斩之. 诸陈王故人皆自引去，由是无亲陈王者. 陈王以朱房为中正，胡武为司过，主司群臣. 诸将徇地，至，令之不是者，系而罪之，以苛察为忠. 其所不善者，弗下吏，辄自治之. 陈王信用之. 诸将以其故不亲附，此其所以败也.

陈胜虽已死，其所置遣侯王将相竟亡秦，由涉首事也. 高祖时为陈涉置守冢三十家砀，至今血食.